Jelasin soal Kimia nuklear  dalam bahasa melayu dong

Kimia nuklear ialah subbidang kimia yang berkait dengan keradioaktifan, proses-proses dan sifat nuklear.

Subbahagian kimia ini berurusan dengan unsur-unsur radioaktif seperti aktinium dan uranium, perkakasan atau struktur yang berkaitan dengan nuklear seperti reaktor nuklear serta cara-cara pengendalian bahan-bahan radioaktif. Kimia nuklear juga mengkaji tentang kesan kesan kimia berkaitan radiasi kepada manusia, haiwan dan tumbuhan. Dari segi nukleus atom, kimia nuklear mendalami sifat-sifat nukleus serta perubahan keadaan nukleus seperti pembebasan dan penyerapan zarah-zarah nukleus.

Kimia nuklear juga mencakupi kajian tentang penggunaan radiasi dalam bidang-bidang lain seperti kaedah radioterapi dalam perubatan. Kimia nuklear juga mengkaji tentang penggunaan radiasi dalam industri seperti penggunaan penyurih radiasi dalam persekitaran dan pengubahsuaian polimer dengan menggunakan radiasi.